สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 29 พ.ย.59
30 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (29 พ.ย.) หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงผลิตภัณฑ์มวลรวมภายในประเทศ (จีดีพี) ประจำไตรมาส 3 ที่ขยายตัวแข็งแกร่งสุดในรอบ 2 ปี และราคาบ้านที่พุ่งขึ้นสูงสุดในรอบ 10 ปี อย่างไรก็ตาม ตลาดปรับตัวในกรอบแคบๆ เนื่องจากหุ้นกลุ่มพลังงานได้รับแรงกดดันจากราคาน้ำมันที่ร่วงลงเกือบ 4% ก่อนที่การประชุมกลุ่มประเทศผู้ส่งออกน้ำมัน (โอเปก) จะมีขึ้นในวันนี้
ดัชนีเฉลี่ยอุตสาหกรรมดาวโจนส์ปิดที่ 19,121.60 จุด เพิ่มขึ้น 23.70 จุด หรือ +0.12% ดัชนี NASDAQ ปิดที่ 5,379.92 จุด เพิ่มขึ้น 11.11 จุด หรือ +0.21% ดัชนี S&amp;P500 ปิดที่ 2,204.66 จุด เพิ่มขึ้น 2.94 จุด หรือ +0.13%
 
ตลาดหุ้นยุโรปปิดเกือบทรงตัว เมื่อคืนนี้ (29 พ.ย.) ท่ามกลางการซื้อขายที่เป็นไปอย่างผันผวน เนื่องจากนักลงทุนวิตกกังวลเกี่ยวกับการลงประชามติแก้ไขรัฐธรรมนูญของอิตาลี และการประชุมกลุ่มประเทศผู้ส่งออกน้ำมัน (โอเปก) ซึ่งอาจจะไม่สามารถบรรลุข้อตกลงในประเด็นปรับลดกำลังการผลิต
ดัชนี Stoxx Europe 600 ขยับขึ้นเล็กน้อย ปิดที่ระดับ 339.88 จุด
ดัชนี CAC-40 ตลาดหุ้นฝรั่งเศสปิดที่ 4,551.46 จุด เพิ่มขึ้น 41.07 จุด, +0.91% ดัชนี DAX ตลาดหุ้นเยอรมันปิดที่ 10,620.49 จุด เพิ่มขึ้น 37.82 จุด, +0.36% ดัชนี FTSE 100 ตลาดหุ้นลอนดอนปิดที่ 6,772.00 จุด ลดลง 27.47 จุด, -0.40%
 
ตลาดหุ้นลอนดอนปรับตัวลดลง เมื่อคืนนี้ (29 พ.ย.) เนื่องจากนักลงทุนไม่มั่นใจต่อผลการประชุมของกลุ่มประเทศผู้ส่งออกน้ำมัน (โอเปก) ในวันนี้ ขณะที่รัสเซียปฏิเสธที่จะเข้าร่วมการประชุมในวันนี้ ในฐานะประเทศผู้ผลิตนอกกลุ่มโอเปก
ดัชนี FTSE 100 ปิดปรับตัวลง 27.47 จุด หรือ 0.40% แตะที่ 6,772.00 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เกือบ 4% เมื่อคืนนี้ (29 พ.ย.) เนื่องจากนักลงทุนไม่มั่นใจต่อผลการประชุมของกลุ่มประเทศผู้ส่งออกน้ำมัน (โอเปก) ในวันนี้ และรัสเซียปฏิเสธที่จะเข้าร่วมการประชุมในวันนี้ ในฐานะประเทศผู้ผลิตนอกกลุ่มโอเปก
สัญญาน้ำมันดิบ WTI ส่งมอบเดือนม.ค.ร่วงลง 1.85 ดอลลาร์ หรือ 3.9% ปิดที่ 45.23 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.ดิ่งลง 1.86 หรือ หรือ 3.9% ปิดที่ 46.38 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (29 พ.ย.) เนื่องจากนักลงทุนลดความต้องการถือครองทองคำ หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงผลิตภัณฑ์มวลรวมภายในประเทศ (จีดีพี) ประจำไตรมาส 3 ที่ขยายตัวแข็งแกร่งสุดในรอบ 2 ปี และราคาบ้านที่พุ่งขึ้นสูงสุดในรอบ 10 ปี
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 3 ดอลลาร์ หรือ 0.25% ปิดที่  1,190.80 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 6.5 เซนต์ หรือ 0.39% ปิดที่ 16.74 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 2 ดอลลาร์ หรือ 0.22% ปิดที่ 921.30 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลยูโรและปอนด์ ในการซื้อขายที่ตลาดนิวยอร์กเมื่อคืนนี้ (29 พ.ย.) เนื่องจากแรงเทขายทำกำไร ถึงแม้ว่าสหรัฐจะเปิดเผยข้อมูลเศรษฐกิจที่แข็งแกร่งเกินคาด
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.0642 ดอลลาร์สหรัฐ จากระดับ 1.0598 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2503 ดอลลาร์สหรัฐ จากระดับ 1.2421 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7486  ดอลลาร์สหรัฐ จากระดับ 0.7479 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 112.40 เยน จากระดับ 112.22 เยน แต่อ่อนค่าลงเมื่อเทียบฟรังก์สวิส ที่ระดับ 1.0117 ฟรังก์ จากระดับ 1.0139 ฟรังก์